

Osnovna šola Tržič, Šolska ulica 7, 4290 Tržič

tel. 04 5971-250, mobi 051 416-488

faks 04 5971-260

http://www.ostrzic.si



**ZAPISNIK**

2. sestanka sveta staršev, ki je bil 29. februarja 2012 ob 17. uri v zbornici šole z naslednjim

###### DNEVNIM REDOM:

1. Pregled zapisnika zadnje seje
2. Pregled opravljenega dela v preteklem obdobju
3. Tekoča problematika
4. Vprašanja in odgovori

Prisotni: Nataša Perkman, Polona Zaplotnik, Monika Vogelnik, Tomaž Valjavec, Leonora Štrukelj, Dušan Škoda, Marija Meglič, Nataša Kavar, Maja Plementaš, Alenka Dolenc, Klavdij Kavar, Hedvika Meglič, Barbara Križaj, Blaž Turk, Boštjan Meglič, Petra Tišler, Metka Rupar, Nataša Ferbežar, Ksenija Geister, ravnatelj Stanislav Grum, pomočnica ravnatelja Mojca Čadež, pedagoginja Lea Torkar, za pisanje zapisnika Jekica Gaber, poslovna sekretarka.

Ad.1

Predsednica Alenka Dolenc je po uvodnem pozdravu prebrala dnevni red in pregledala zapisnik, ki so ga vsi člani sveta prejeli po e-pošti. Člani sveta staršev niso imeli pripomb ne na zapisnik in ne na dnevni red.

V zvezi z zapisnikom je ravnatelj opozoril na nekaj pomembnejših zadev. Poudaril je, naj se starši udeležujejo skupnih govorilnih ur. Takrat so prisotni vsi učitelji, zato lahko probleme rešujejo sproti, za vsak predmet. 18. oktobra smo imeli slovenski zajtrk. To je bila vseslovenska akcija, dobavitelji so donirali mleko, med in kruh. Učenci od novega leta naprej prinašajo s seboj vrečke za ostanke malice. Zanimivo je, da sedaj učenci pojedo vso malico, da ni več ostankov. Spremenili smo dolžino odmora na 25 minut in v času malice gredo iz razreda lahko šele po 10 minutah odmora.

Veliko učencev ima negativne ocene, ne delajo domačih nalog. Starši naj otroke spodbujajo pri učenju in jim povedo, da bo kmalu konec šolskega leta.

Od 1. januarja nimamo več delavca preko javnih del, ki bi skrbel za dodatno učno pomoč učencem.

Pedagoginja Lea Torkar je povedala, da je potekal vpis v prvi razred. Po prvih ocenah kaže, da bomo imeli dva oddelka. Vpisanih je 51 otrok, od tega v CŠ 31, v Lomu 5, v Podljubelju 6. Nekaj vpisanih bo spremenilo šolski okoliš oz. bodo spremenili kraj šolanja.

Družine se selijo, učenci odhajajo. V primeru, da se v 4. razredu odseli le še en učenec, bomo imeli le en peti razred. V razredu z 28 učenci je delo zelo naporno.

29. marca bomo imeli prireditev S plesom in pesmijo v pomlad za šolski sklad. Skušali bomo privabiti čim več znanih izvajalcev. V letošnjem šolskem letu bomo za šolski sklad zbirali star papir, pločevinke, kartuše,…

Vsa zbrana denarna sredstva bodo namenjena šolskemu skladu.

S sredstvi iz šolskega sklada smo plačevali prijavnine za tekmovanja, za 6. razrede prevoz v krajinski park Sečovlje, pomagali smo socialno šibkim učencem, v podljubeljski šoli smo sofinancirali igro Šolopoli, financirali prevoz na tabor Šija in tabor Čatež (podrobno poročilo je priloga zapisniku).

Za letošnjo prireditev bomo skušali zbrati nekaj vrednejših dobitkov. Med prireditvijo bomo žrebali vstopnice.

Zbiralna akcija papirja bo izvedena v marcu. Računamo, da se bo akciji odzvalo čim več učencev, staršev in občanov.

V Podljubelju smo v učilnicah 4. in 5. razreda zamenjali pohištvo.

V Lomu naj bi v letošnjem letu zgradili dodatno podstrešno učilnico. Na občini so nam za investicijo odobrili 40.000 €.

Razredniki so starše že obvestili, da obstaja načrt integritete. V njem je napisano, da učitelji npr. ob koncu leta ne smejo vzeti darila, vrednejšega od 63 €.

V primeru bolezni učenca so starši dolžni pravočasno odjaviti malico in kosilo. Odjavo lahko opravijo preko spleta, saj je vsak učenec dobil svojo kodo za vstop v program.

Pedagoginja Lea je povedala, da morajo starši pri oddaji vlog na CSD za štipendije, otroški dodatek ipd. vložiti tudi zahtevek za subvencionirano malico ali kosilo. Šola sedaj ne bo več izdajala sklepov.

Kar se tiče ločevanja odpadkov, je ravnatelj povedal, da so se učenci lepo navadili na predpisano ločevanje. V ta namen smo v vsak razred postavili 3 koše.

V aprilu je roditeljski sestanek prestavljen iz 16. na 10. april. 16. gredo namreč učenci 6. razreda v šolo v naravi na Debeli rtič. Prav je, da so vsi učitelji prisotni na govorilnih urah.

Eden od staršev je ravnatelju poslal vprašanje, zakaj mora vsak učenec plačati 6 € za fotokopije. Ravnatelj je učiteljem naročil, da naredijo popis, koliko kopij na učenca naredijo v šolskem letu.

Tako ugotavljamo, da so kopije namenjene učencem pri testih, preverjanjih, učnih listih, tekmovanjih, dopisih … Tako povprečno za enega učenca porabimo več kot 200 kopij letno.

V septembru učenci oddajajo vloge za pridobitev statusa športnika, ker se v oktobru učencu status že upošteva. Če se kasneje pokaže še kakšna potreba, lahko starši oddajo izredno vlogo.

3. in 4. maja ni počitnic, čeprav ima veliko staršev kolektivni dopust. 9. razredi 4. maja pišejo NPZ, zato počitnice niso mogoče.

Do 15. marca bo znan še tretji predmet za NPZ.

23.3. bo v Podljubelju potekala že tradicionalna prireditev TO SMO MI.

17. 4. gredo učenci iz podljubeljske šole na Pivška jezera, sodelovali bodo v projektu OD ZRNA DO KRUHA.

23. 4. 9. razredi odhajajo v Italijo.

V Italijo bodo šli tudi podljubeljski otroci na povabilo učencev in učiteljev iz Bračana, in sicer v juniju.

Sestanek sveta staršev je bil zaključen ob 18.15 uri.

Zapisala Predsednica sveta staršev

Jekica Gaber Alenka Dolenc